கேள்வி: கலித்தாழிசை பற்றி தகவல் சொல்.
பதில்: கலித்தாழிசை தமிழ் பாவினங்களில் ஒன்றான தாழிசை (பாவினம்)யின் வகைகளுள் ஒன்று. இது இரண்டு அல்லது அதற்கு மேற்பட்ட அடிகளால் அமையும். ஈற்றடி மட்டும் சற்று நீண்டு அமையும்; ஏனைய அடிகள் தம்முள் அளவு ஒத்து வரும்; ஒவ்வாதும் வரும். ஒரு பொருள் மேல் மூன்றடுக்கி வரும், சில இடங்களில் இது தனித்தும் வரும். ;எடுத்துக்காட்டு 1 கொய்தினை காத்தும் குளவி அடுக்கத்தெம் பொய்தல் சிறுகுடி வாரல்நீ ஐய நலம்வேண்டின் ஆய்தினை காத்தும் அருவி அடுக்கத்தெம் மாசில் சிறுகுடி வாரல்நீ ஐய நலம்வேண்டின் மென்தினை காத்தும் மிகுபூங் கமழ்சோலைக் குன்றச் சிறுகுடி வாரல்நீ ஐய நலம்வேண்டின் :: மூன்றடுக்கி வரும் கலித்தாழிசை - (யாப்பருங்கலக் காரிகை உரைமேற்கோள்) ;எடுத்துக்காட்டு 2 வாள்வரி வேங்கை வழங்கும் சிறுநெறிஎம் கேள்வரும் போழ்தில் எழால்வாழி வெண்திங்காள் கேள்வரும் போழ்தில் எழாலாய்க் குறாலியரோ நீள்வரி நாகத் தெயிறே வாழி வெண்திங்காள் :: தனித்து வரும் கலித்தாழிசை - (யாப்பருங்கலக் காரிகை உரைமேற்கோள்)